**Дойбының ойыны**

Оттай боп қызыл гүлдің көрінісі,

Бұлбұлдың шыдай алмай, күйеді іші.

Сайрайды дамыл таппай ауық-ауық,

Дәнеме (дәңке) жоқ оған түсер, Хақтың ісі.

Бір жарық түн басына таң атады,

Мейлің – Ай, мейлің Күн бол, - бір батады.

Дарияның толқынындай дүние жүзі

Толқында тауып тыныштық кім жатады?

Жан біткен әуре боп (болып әуре) жүр салын байлап,

Кім беріп тұр кеме мен қайық сайлап?!

Аман-есен мың саннан біреу өтіп,

Салы суға кеткендер соры қайнап!

Астыңа – жер, үстіңе көкті жайды:

«Күндіз Күнді көр - деумен, - түн болса, Айды!»

Мұның бәрін бекерге жаратқан жоқ,

Білмей қалсаң, мойныңа бұл бір пай-ды!

Дойбының тақтайындай қылды көкті,

Ай менен Күн, жұлдыздан – тасын тікті.

«Күндіз-түнмен ұтысып, ойнап қал!» - деп,

Күн де бес жылда бір ай артты жүкті….